Įsakymas

**DĖL ŠILALĖS RAJONO SAVIVALDYBĖS ADMINISTRACIJOS PALENTINIO SENIŪNIJOJE IŠRINKTŲ SENIŪNAIČIŲ SĄRAŠO PATVIRTINIMO**

2019 m. spalio 3 d. Nr. DĮV-777

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, 33 straipsnio 2, 11 dalimis, Šilalės rajono savivaldybės seniūnaičių rinkimų ir atšaukimo tvarkos aprašo, patvirtinto Šilalės rajono savivaldybės tarybos 2019 m. birželio 21 d. sprendimu Nr. T1-134 ,,Dėl Šilalės rajono savivaldybės seniūnaičių rinkimų ir atšaukimo tvarkos aprašo patvirtinimo“, 4, 33, 34 punktais ir atsižvelgdamas į Palentinio seniūnijos 2019 m. rugsėjo 27 d. raštą Nr. D2-79(1.7) ,,Dėl seniūnaičių rinkimų“:

1. T v i r t i n u Šilalės rajono savivaldybės administracijos Palentinio seniūnijoje 4 metams, bet ne ilgiau negu išrinkus savivaldybės tarybą surengtuose seniūnaičių rinkimuose bus išrinkti seniūnaičiai, išrinktų seniūnaičių sąrašą:
   1. Beržės seniūnaitija – Ričardas Juškevičius;
   2. Palentinio seniūnaitija – Rasa Kairienė;
   3. Severėnų seniūnaitija – Dalia Laurinavičienė.

2. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt), Palentinio seniūnijos skelbimų lentoje, o informaciją apie šį įsakymą vietinėje spaudoje.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo.

|  |  |  |
| --- | --- | --- |
| Administracijos direktorius |  | Valdemaras Jasevičius |